
Szeretettel köszöntjük a konfirmandusokat szüleikkel egyetemben. Egyházunk törvényei értelmében a konfirmációra való felkészülés két évig tart és az iskolai évet követi. Nyilvánvalóan nem a konfirmációs felkészítéssel kezdődik az egyházhoz való tartozásunk. A konfirmáció egy ünnepi istentisztelet, hármas vonatkozása van:

Visszacsatolunk a szülők – keresztszülők kereszteléskor tett fogadalmára, és beteljestjük azt. A keresztségkor elhangzott, hogya a tanívánnyá tételnek két szava van, a megkeresztelvén és tanítván. Az első megtörténik a kereszteléskor, a második az otthoni tanítás-nevelés illetve a katekizációs vallásórák – kátéórák által.

A tanítás része egyházunk hitvallásának a megismerése és személyessé tétele. Így a konfirmáció személyes hitvallás. A fogadalomtétel a Krisztus teste, azaz az egyház iránti személyes elköteleződés.

A konfirmáció előkészít és felhatalmaz az Úrvacsora vételére.

Gyakorlati tudnivalók:

· a konfirmációra való felkészítés két évig tart és az iskolai évet követi

· beiratkozás szeptember végéig, ezt követően szülőértekezletet tartunk, ahol megbeszéljük a tudnivalókat

· a konfirmációra a második év végén, Pünkösd előtt egy héttel kerül sor.

· az első évre hetedikes gyermekek iratkozhatnak be,  a konfirmálás nyolcadikos korban vagy később lehetséges.

· A beiratkozáskor szükség van az ifjú keresztelési igazolására és a szülők adataira.

· A kátéórák időpontja: péntek 16,00-tól első évesek, 17,00-tól másod évesek.

· A kátéórákról csak indokolt esetben lehet hiányozni.

· Nem fogadjuk konfirmációra azokat, akik igazolatlanul hiányoztak az órák egyharmadáról vagy annál többről.

FELNŐTT KONFIRMÁCIÓ

· azok jelentkezhetnek, akik valamilyen okból tizenéves korukban nem konfirmáltak

· felkészítő beszélgetést tartunk egyeztetés alapján, és a résztvevők igényei és lehetőségei szerint alakítjuk

· a konfirmációi fogadalomtétel megegyezés szerint egy istentisztelet keretében zajlik (akár hétköznapi)

